CELEX: 62021CN0057
Language: lt
Date: 2021-02-01 00:00:00
Title: Byla C-57/21: 2021 m. vasario 1 d. Nejvyšší soud České republiky (Čekijos Respublika) pateiktas prašymas priimti prejudicinį sprendimą byloje RegioJet a. s.

2021 4 26   
            
            
               LT
            
            
               Europos Sąjungos oficialusis leidinys
            
            
               C 148/7
            
         
      2021 m. vasario 1 d.Nejvyšší soud České republiky (Čekijos Respublika) pateiktas prašymas priimti prejudicinį sprendimą byloje RegioJet a. s.
      
      (Byla C-57/21)
      (2021/C 148/09)
      Proceso kalba: čekų
      
         Prašymą priimti prejudicinį sprendimą pateikęs teismas
      
      
         Nejvyšší soud České republiky
      
      
         Šalys pagrindinėje byloje
      
      
         Ieškovė: České dráhy, a. s.
      
      
         Kitos proceso šalys: RegioJet a. s., Ministerstvo dopravy (Čekijos Respublika)
      
         Prejudiciniai klausimai
      
      
                  1.
               
               
                  Ar tokie veiksmai, kai teismas nusprendžia nurodyti atskleisti įrodymus, nors tuo pačiu metu Komisija vykdo sprendimo priėmimo pagal 2002 m. gruodžio 16 d. Tarybos (EB) reglamento Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (toliau – reglamentas) (1) III skyriaus nuostatas procedūrą, ir dėl to teismas sustabdo bylą dėl žalos, patirtos dėl konkurencijos teisės nuostatų pažeidimo, atlyginimo, atitinka 2014 m. lapkričio 26 d. Europos Parlamento ir Tarybos direktyvos 2014/104/ES dėl tam tikrų taisyklių, kuriomis reglamentuojami pagal nacionalinę teisę nagrinėjami ieškiniai dėl žalos, patirtos dėl valstybių narių ir Europos Sąjungos konkurencijos teisės nuostatų pažeidimo (toliau – direktyva) (2), 5 straipsnio 1 dalies aiškinimą?
               
            
                  2.
               
               
                  Ar direktyvos 6 straipsnio 5 dalies a punkto ir 6 straipsnio 9 dalies aiškinimas draudžia nacionalinės teisės nuostatą, kuri riboja visos informacijos, pateiktos byloje konkurencijos institucijos reikalavimu, atskleidimą, taip pat tada, kai tai susiję su informacija, kurią proceso šalis privalo rengti ir saugoti (arba rengia ir saugo) pagal kitas teisės nuostatas, neatsižvelgiant į bylą dėl konkurencijos teisės pažeidimo?
               
            
                  3.
               
               
                  Ar bylos nagrinėjimo baigimu kitais būdais, kaip tai suprantama pagal direktyvos 6 straipsnio 5 dalį, taip pat gali būti laikoma situacija, kai nacionalinė konkurencijos institucija bylos nagrinėjimą sustabdo vos tik Komisijai inicijavus sprendimo priėmimo pagal III skyriaus nuostatas procedūrą?
               
            
                  4.
               
               
                  Ar atsižvelgiant į direktyvos paskirtį ir tikslus nacionalinio teismo veiksmai, kai nacionalinę teisės nuostatą, perkeliančią direktyvos 6 straipsnio 7 dalį, pagal analogiją jis taiko tokioms informacijos kategorijoms, kaip antai informacija, nurodyta direktyvos 6 straipsnio 5 dalyje, t. y. teismas nusprendžia dėl įrodymų atskleidimo, tačiau su sąlyga, kad klausimą, ar įrodymai apima informaciją, kurią fizinis arba juridinis asmuo parengė specialiai konkurencijos institucijos nagrinėjamai bylai (kaip tai suprantama pagal direktyvos 6 straipsnio 5 dalį), teismas spręs tik po to, kai šie įrodymai bus jam atskleisti, neprieštarauja direktyvos 5 straipsnio 1 daliai, siejamai su 6 straipsnio 5 dalimi?
               
            
                  5.
               
               
                  Jeigu atsakymas į pirmesnį klausimą būtų teigiamas, ar direktyvos 5 straipsnio 4 dalis turi būti aiškinama taip, kad teismo taikomos veiksmingos konfidencialios informacijos apsaugos priemonės gali lemti ieškovo arba kitų proceso šalių ir jų atstovų galimybės susipažinti su atskleistais įrodymais panaikinimą, kol teismas galutinai nuspręs, ar atskleisti įrodymai arba kai kurie iš jų patenka į įrodymų kategoriją pagal direktyvos 6 straipsnio 5 dalies a punktą?
               
            
         (1)  OL L 1, 2003, p. 1; 2004 m. specialusis leidimas lietuvių k., 8 sk., 2 t., p. 205.
      
         (2)  OL L 349, 2014, p. 1.